i7o C. PLINII HIST. NAT. LIB. XVI. 



De laminis sectilibus. 



LXXXIV. Facilis et fagus, quamquam fragilis et te- 

 nera. Eadem sectilibus laminis in tenui flexilis, capsis- 

 que ac scriniis sola utilis. Secatur in laminas praetenues 

 et ilex, colore quoque non ingrata : sed maxime fida iis 

 quae terantur, ut rotarum axibus : ad quos lentore fraxi- 

 nus utilis , sicut duritia ilex , et utroque legitur ulmus. 

 Sunt vero et parvi usus fabrilium ministeriorum insignes. 

 Ideoque proditum terebris vaginas ex oleastro , buxo , 

 ilice, ulmo, fraxino, utilissimas fieri. Ex iisdem malleos, 

 majoresque e pinu et ilice. Est his autem major ad fir- 

 mitatem causa tempestivae csurae, quam immaturae: 

 quippe quum ex olea, durissimo ligno, cardines in fo- 

 ribus diutius immoti , plantae modo germinaverint. Cato 

 vectes aquifolios, laureos, ulmeos fieri jubet. Hyginus 

 manubria rusticis carpinea, iligna, cerrea. 



Quae in laminas secantur, quorumque operimento ves- 

 tiatur alia materies , praecipua suntcitrum, terebinthus, 

 aceris gnera, buxum, palma, aquifolium, ilex, sam- 

 buci radix, populus. Dat et alnus, ut dictum est, tuber 

 sectile , sicut citrum , acerque. Nec aliarum tubera in 



